К 


Кгакоу 
Вііоіека ЈаріеПойѕКа, м1. 5%. 
1. 12. 


Ч. 6 (140) 


Аппу 


Оріаѓа рос24о\уа џіѕгслопа доібуКа 


Львов, четверг дня 18 лютого (5) 1987 


Рок ІҮ. 


Ище вст на 


также оден календар даром. 


Посол Голынскый, референт прелимина- 
ра на р. 1937/38 в сеймовой комисии, вычислил, 
же в р. 1938 податок буде высший о 9% от п0- 
датку, якый плачено в р. 1928 — то єст в часі 
найлучшого господарчого положеня. 

От року 1928 продукция, аджек и доходы 
упали о 50 процент, то значит, же при помен- 
шеном до половины доході, заплатиме податку’ 
больше, як платили мы в року найлучшой кон- 
юнктуры. Другыма словами: обтяженє населе- 
ня податками вст тепер перешло 2 раз сильній- 
ше, як вр. 1928. бст то доказ, же податкова 
струна єст натягнена. Ище лучше илюструє то- 
то велике число екзекуции за незаплачены 1п0- 
даткы. Тых екзекуций вст тепер около 15 ми- 
хионов. Число тото прибере отвітну вагу, вели 
пригадаме собі, же в Польщі вст 8 милионов 
всіх родин, а число выкупованых промысло- 
вых свідоцтв (патентов) выносит всего лем 600 
тысяч. Значит тото, же на кажду родину при- 
падают 2 екзекуции за незаплачены податкы. 
Што-ж. с тым робити. Отписати тоты податкы 


Орган Лемковского Союза 


складі 
кышенковый календарик для дітей и великый календар стінный. 


Ціна одного екземпляра выносит ЭӨ©Ө грошей 


и кошты пересылкы, При замовленю понад 10 календарей кошты пересылкы покрыват администрация „Лемка“, котра дав 


В од 


Выходит в каждый четверг. 


Редакция и администрация в Крыниці. — Адрес „Лемко“ Крыница. 


илюстрованый календар ‚„Лемка“ на 


} 
не можна, бо тото деморализовало бы людей, 


обнижити податкы не можна с огляду на буд- 
жетну ровновату. 

Буджет державный вст и так барз низ- 
кый в пропорции до буджетов другых держав, 
а также и в пропорции до наших потреб. 


рок 


Пренумерата в краю: 
30 грошей місячно, 
80 7 квартально, 

1.50 полрочно, 
3 вл. рочно. 


В Амерыці: 1 дол. рочно. 


3 Чехословакии: 
2 кор. місячно, 10 кор. полрочно, 
20 кор. рочно. 


Цены отолошень: 
Ціла сторона 120 зл., \з сто- 
роны 60 з3л., “4 стороны 35 зл., 
(стор. 20 зл., 1/1. стор. 10 вл.; 
оголошеня малы за 1 мм, 20 тр., 
в тексті 30 тр., перед текстом 
40 тр. При місячном и долшом 
отолошеню значна знижка. 


Конто чекове Нр. 404.155. 


1937. .Кромі того выдано также малый 


Доход с малых календариков, котрых ціна выносит 10 грошей, перезначаме на Руску Бурсу в Горлицах. 
——————————————— –———————————————————————-————————— —————.-——  ———---——————— 


Редакция. 


_ Ватягнена струна. 


Але с фактов и цыфр видно, же подне- 
сти тот буджет через подвысшене податков вст 
невозможне: 

Прото тыж лем оживленв економичного 
житя, поднесенє продукции во всіх галузях и 
поднесене добробыта краю и всіх верств єго 
населеня може отворити новы жизнедайны же- 
рела, для нашого державного буджета. 

ва 


Борба меже Сталином и Ворошиловым. 


Англицкы тазеты приносят обыльны ві- 
сти о отношенях, якы вытворили ся в послід- 
ных часах в совітской Росии. Газеты тоты по- 
дают, же в часі екзекуции засудженых в про- 
цесі Радка и тов. розстріляно не 13-0х, а лем 
6-ох засудженых. Решту переслухує Г. П. У. в 
справі тых оскарженых, котры станут перед 
суд в квітні. Официяльна совітска атенция 
ТАСС. заперечат вістям о арест! вдовы по Ле- 
нині и жены Литвинова, але кореспонденты 
англицкых газет вісти тоты потверджают. Они 
пишут, же Крупская (вдова по Ленин!) нахо- 


Правительство мадрытске просит о закончене войны. 


По занятю Малягы через повстанцов ма- 
дрытске правительство надило ся в тяжком по- 
ложеню и, не маючи видов на побіду, зверну- 
ло ся до тен. Франко, яко начального вожда 
повстанчих войск, штобы перестати провадити 
дальшу войну. Ген. Франко зажадал рішитель- 
но подданя ся правительственных войск, 

6сли бы пришло до порозумленя меже пра- 
вительством и тен. Франко, закончила бы ся 
домашна война в Испании. 

Помимо тых переговоров бои под Мадры- 
том идут дальше. Повстанчи войска заняли на 
полудневой части мадрытского фронта цілко- 


_ вито пространство от берегов Ярама и Манца- 


нарес. Головна. дорога, котра лучит Мадрыт с 
Валенциом, находит ся тягом под сильным от- 
нем повстанчой артылерии и всі транспорты 
сут на той дорозі не возможны. 

Трудна, вст также евакуация Мадрыта и 
прибытє подкріплень, бо вст она возможне лем 
бочныма дорогами, котры розмокли от дож- 
джей. 

В кругах повстанчих офицеров судят, же 
по отособненю Мадрыта, положенє столицы ста- 
не ся безнадежне, тым больше, же, по утраті 
Малягы в рядах мадрытской милиции замічат 
ся паденв духа и знеохоченє. 


== 


дит ся вправді на свободі, але против ней ве- 
де ся слідство, а жена Литвинова, ест под над- 
зором Г. П. У. и не може выходити нигде с по- 
мешканя. 


Велику сенсацию вызывают донесеня о 0- 


‚стром конфликті меже Сталином и Ворошило- 
‚вым, Г. П. У. на приказ Сталина мало аресто- 


вати ряд высших офицеров червеной армии. 
Коли дов дал ся о том Ворошилов, приказал 
войску приарестовати килькох высших уряд- 
ников Г. П. У. В Москв! иде сильна борба о 
власть меже двома найсильн Ишима людьми в 
Совтах. В армии вст сильне невдоволене с при- 
чины розстріляня двох офицеров генерального 
штаба, — Богуславского и Пушина, а также по 
поводу заряджейя через Сталина, ареста, по про- 
цесі Радка и тов. 1.200 офицеров. Против тому 
выступил Ворошилов, што червена армия при- 
няла; с вдоволенвм. 


В день екзекуции засудженых в процесі 
Радка и тов. арестовано в самой Москві-500 лю- 
дей за крытыку выроку и екзекуции. 

„Чистка” обняла также заграничных ко- 
мунистов, жиючих в Росии. Меже иншима а- 
рестовано сына испанского амбасадора в Ва- 
шинттоні Дель - Рио, котрый робил в одной 
фабрыці под Москвом. 


— м 


Стр. 2. 


„Ло Е-М К 20" 


Берме ся до роботы. 


Вст одно преданє, же в далекой пустыні 
жил оден челов!к. Под старость заболіли у не- 
го всі внутренности. Боліло сердце, боліла пе- 
чень, боліли ключи — всьо боліло и то так, 
же не мож выдержати. От людей помочи не мог 
он ждати, бо жил сам на пустыні и он почал 
горячо молити ся Богу. Услышал Бог его молъ- 
бы и змилосердил ся над ним. Раз в часі сна 
видит он, же два ангелы появили ся коло его 
постели, розрізали єго брюх, выняли всі вну- 
тренности, вычистили их, вымыли и намазали 
якомси мастю. Пак всьо положили на своє мі- 
сце, спрыснули чимси и всьо зросло ся, як же- 
бы николи никто не різал. На другый день ста- 
рец встал здравым и сильным, як жебы ни- 
коли нич го не боліло. 

Не оден читатель, як прочитат тото преда- 
нє, подумат собі, же было бы барз добре, всли 
бы и вму ангелы так зробили. Нич бы тото не 
коштовало, а силы и здравє вернули бы знова. 
В загалі у нас много вст такых, котры сами 
не любят ничим ся заняти и все лем огляда- 
ют ся на другых и на них спыхают кажду ро- 
боту. У нас на каждом кроку вст охота зва- 
шити на. другых тото, што повинно быти зро- 
блене своима трудами. У нас вст и тото лукав- 
ство, же добрыма мы бы хотіли себе показати, 
але потрудити ся ради того, рукы опадают. 

Килько то раз на собранях ухвалят ся 
зазкны рішеня, котры если бы были хоц в по- 
ловині выполнены, дали бы великы користи, 
килько то раз собраны на собранях прирека- 


ют взяти ся за тоту ци иншу роботу, а кон- 
чит ся тото все одынаково, же люды поровз’!в- 
джают ся и ждут, ци ангелы не придут и не 
зробят за них тото, што они мают зробити. Але 
ангелы не придут, хоц они при доброй робот! 
будут коло нас. За роботу треба взяти ся са- 
мому и то каждому на своєм метци. А робо- 
ты вст дуже. В многых селах ніт ище чита- 
лень им. М. Качковского и молодеж не має ся 
где сходити и прочитати пожиточну книжку ци 
газету. В другых селах тоты читальн! не про- 
явяют належитой діятельности. В справ! к00- 
перации зроблено ище меньше. Або их ніт, або 
сут, але куліют, бо знова люды ждут, штобы 
антелы за них переводили рахункы и прова- 
дили книгы и діловодство. Тоту саму исто- 
рию видиме в каждой другой отрасли народно- 
го житя. Ніт у нас спортовых кружков моло- 
дежи, ніт заинтересованя ся справами посту- 
повой сельской господаркы, ніт также масо- 
вой охоты найти убочны доходы, котрыма мож 
было бы часто подреперовати наши бідны го- 
сподарства. 

Хотячи, штобы житв наше уложило ся ве- 
селійше и штобы яснійше засвітило нам сон- 
це, мусиме передовсем отрясти ся с той мер- 
твоты и взяти ся разом за діло. Нехай никто 
не жде на другого, але каждый для себе и дру- 
тых буде понукачом, нехай не откладат на вав- 
тра, але зараз вс! розглянме ся, чого у нас бра- 
кує и што дало бы ся найскорше зробити. а 
пак до роботы аж до успішного конца. 


Конфликт меже войском и парляментом в Японии. 


Читаючи в газетах вісти о том, што дів ся 
на Далеком Всході, здавало бы ся, же япон- 
скый народ вст барз неспокойный и же он хо- 
че воввати на ліво и на право, лем бодай по- 
ширити границы своєй державы и своих вплы- 
вов. Тымчасом в дійстности так не вст. Народ, 
парлямент а также и правительство хотіли бы 
жити спокойно и со всіма в згоді, а до войны 
ятре лем войско, а властиво група высших вой- 
сковых офицеров. Же так вст направду, дока- 
вує и послідный конфликт, якый мал місце 
дня 21. січня т. р. 

Ище 24. трудня м. р. предводителі двох го- 
ловных партий (либералов и консерватыстов) 
заатаковали министра заграничных справ, А- 
риту. за некористну для Японии политыку. 
Они зашмарили єму, же непотребно заключил 
договор с Німеччином, бо тото заострило отно- 
‘шеня Японии с Росиом. Появленє ся Німеччи- 
ны на Далеком Всход! занепокоило также Ан- 
тлию и Амерыку. Перша боит ся о свои посі- 
лости и вплывы в Кытаю, а друга мав дост кло- 
поту на Тихом Океані с Япониом и неохотно 
видит там ище вплывы нового партнера. Кро- 
мі того парляментови не подобало ся тото, же 
штаб армии хотіл утворити нову инстытуцию, 
котрой подпадали бы справы державной поли- 
тыкы, ухвалянє буджета и гляданє новых же- 
рел дохода на потребы войска. В таком разі 
министры мали бы барз мало до гвареня, а пар- 
лямент был бы лем для парады. 


Замах войска. 


Войско зажадало также признаня вели- 
кых сум на армию в буджеті на р. 1937—1938. 
Тоты жаданя (340 милионов на морскы силы 
и 484 милионы на сухопутну армию) встріти- 
ли ся с неохотом в парляменті. 


Коли на початку р. 1936 мин. финансов 


Такагаши старал ся зменьшати буджет вой- 
сковый, офицеры убили єго за тото (26. П. 1936) 
и обалили правительство Окады. Войско тым 
способом заявило, же не позволит перечеркну- 
ти свои амбитны пляны. 

Покликано нове правительство и руково- 
дитель вто Гирота прирек войсковым кругам 
увеличити кредыт на армию и перевести вну- 
тренну реформу. Не понаглял ся однак с вы- 
полненєм тых приречень, бо не хотіл зражати 
собі парляменту, знаючи, же парляжент вст 
противный тым всім жаданям войска. Але по 
пару місяцах ген. Тераучи заявил, же войско 
долше ждати не буде и зажадал реализаций 
приречень. 

Тепер наступило зближенє партии либера- 
лов и консерватыстов и на засіданю парля- 
менту дня 21. січня т. р. 061 тоты партии при- 
пустили атаку против правительству. Зашма- 
рено правительству, же провадит шкодливу 
политыку в Кытаю и же довело до заостреня 
‘конфликта с Совітами, а также и с Амерыком. 

Опозыция выступила против жаданям вой- 
ска и довела до того. же правительство Гиро- 
ты уступило. 


Цисар Японни поручил утворити нове пра- 


‘вительство тенералови Утаки, котрого войско 


не любит. Конфликт в Японии продолжат ся 

и не знати, ци нове правительство вдоволит 

трупу офицеров, ци тыж дойде до нового ва- 

маху, котрый може закончити ся войсковом 

дыктатуром? 

ея аа алы о и в жк чаа Ы АЛЫЛ ыы ие 
У лкара. 


— Скаржите ся на болі в лівой нозі. Тру- 
дно, старость, не радость. 


— И не плетте дурниц, бо моя права но- 
га не молодша, а мя не болит. 


Ч. 6. (140) 


Як жиє бывша австрийска 
цисарева Зыта 


Вдова по бывшом цисарі Каролю была де- 
сятом дочком князя Роберта фон Парма с єго 
лругого супружества с португальском инфант- 
ком Мариом Антонином, не мріла в своих ді- 
тинячих літах о том, же приодіє цисарску ко- 
рону. а тым больше, же так скоро замінит ю 
та. терневу 

Зыта не зазнала счастя в свовм житю. Ді 
тинячий вік не дал єй достатка, бо родичи по- 
за двома родовыма замками, не мали жадного 
маєтку. В часі, коли была цисаревом, была 
война; зрештом была ньом всього 2 літа. Пак 
начало ся волокытство и біда. 

С семерома малых дїтей мусіла втікати до 


Швайцарии, где жили с продажи забраных 
с собом скарбов. Погодивше, по неуспішной 


пробі Кароля ПИ. опанованя силом венгерской 
короны, пришло выгнанє. Так як звычайных 
преступников, перевезено обоє Габсбургов с ці- 
лом чередом их дітей Дунаєм на Чорне Море, 
а с оттамаль кораблем аж на остров Мадеру, 
где на основі рішеня правительств держав А н- 
танты, были интернованы. 

Пол року позднійше Кароль П. умер на 
грыпу, лишаючи свою молоду, бо всього 30- 
літну жену разом с дітьми без якого нибудь 
заосмотреня. В пару місяцов потом пришла на 
світ осма дітина — Елисавета. 

Позбавлена якых нибудь доходов, несча- 
стна женщина жила в крайной нужді со 
средств, якы от часу до часу жертвовали єй 
венгерскы арыстократы. 

Аж, коли судьбом бідной вдовы заинтере- 
совал ся испанскый король Альфонс ХШ., за 
єго интервенциом державы Антанты позволи- 
ли Зыті поселити ся в Ель- Прадо, недалеко 
Мадрыта. Паденє испанского трона позбавило 
ю ‘однак и того азыля. В осени 1929 р. перене- 
сла. ся до Бельгии, где маркиз де ля Кроа от- 
дал єй до роспорядимости свой замок. 

Наконец усміхнула ся и ей судьба. Ав- 
стрийска республика знесла конфискату ціло- 
го прыватного маєтку Габсбургов. Нужда, скон- 
чила ся. Зыта’ перестала жити с ласкы чужих. 
Не подумала однак и втотчас о собі. Вырекла 
ся всього для дітей. С подвовном енергиом при- 
няла ся за образованє сынов и дочок, у ко- 
трых не лем в выхованю, але также и в от- 
кормленю было много до желаня. 

Найбольшу однак, увагу звернула на най- 
старшого сына, Оттона. Не тратила николи на- 
дежды, же первородный сын послідного ци- 
сара Австрии и короля Венгрии, верне колиси 
на трон. бст тб тепер одынока ціль житя той 
амбитной женщины. Она тыж руководит каж- 
дым кроком Оттона и она глядат для него же- 
ны с дому, котрый бы через свои звязи облег- 
чил молодому Габсбургови приодти корону. 


Варшава: Дня 7. лютого мал місце в Вар- 
шаві несчастный случай. Сын львовского во- 
вводы Белины Пражмовского, Збигнев Белина, 
Пражмовскый подпоручник, перекладал ре- 
вольвер с одной одежи до другой. В часі том 
револьвер выстрілил и куля перешила єму 
грудь, от чого наступила смерть. 

Похорон, в котром, кромі опечаленой роди- 
ны, приняли участь 


найвысши достойникы 


войсковы и державны, отбыл ся дня 10. т. м. в 
Образові, родинном маєтку в повіті сандомір- 
ском. 


Ч. 6. (440) 


ИЛ ЛЕГИ: 0" 


Як ратовати слабы озимины. 


Со всіх стран краю доходят вісти, же стан 
озимин того року представят ся значно плань- 
ше, як попередного року. Зимна осень а также 
тяглы дожджи вплынули зле на розрост вча- 
сных озимин и не допустили до засіяня ози- 
мин ПОЗДНіЙШИХ, 

Загально річ беручи. некористны атмосфо- 
рычны условия утруднили сильне закорененє 
ся озимин в осени, што може некористно вплы- 
нути на их перезимованє и дальший розрост 
на весну. 

Тоторочны шкоды на озиминах можна бу- 
де. річ ясна, точно оцінити аж на весну. коли 
озимины зачнут „рушати”, але уж тепер мож- 
на сподівати ся неприятных несподіванок и 
тому не пошкодит познакомити ся со средства- 
ми, котрыма можна вчас на весну прорідже- 
ным и ушкодженым озиминам помочи. 

Если озимина, ест барз рідка, то не остав 


нич иншого, лем поле заорати и посіяти на нем 
даяку ростину пашну. але як прорідженє ест 
середне, то треба озимину ратовати. 

При ратованю озимин ходит о тото, што- 
бы мало розвинены в осени корені побудити 
до скорого розросту и побераня корму, штобы 
ростины в скором часі могли вскриити ся и 
належито роскоренити. В той щли треба им 
дати корм азотный и то такый, котрый дій- 
ствує безотложно, дає ся легко роспустити и 
легко через ростины приняти. Кормом такым 
ест салитрак. або салитра вапнева, котрого да- 
вме 150 кг. до 200 кг. на 1 га, в зависимости 
от прорідженя озимины. 

Салитрак даєме втотчас, як озимина не 
барз выгынула, а также штобы озимину под- 
кріпити на весну, а вапневу салитру втотчас, 
як озимина вст барз рідка. 


—— 8а — 


Якы кроликы оплачат ся ховати. 


До звіряток, не выматаючих дуже заходу 
и даючих незлы доходы. належат кроликы и 
тому было бы порадно, штобы их годовля роз- 
винула ся. При започаткованю тгодовлі кроли- 
ков належит передовсем рішити, ци хоче ся 
ховати кроликы лем на власну потребу ци тыж 
хоче ся годовлю розвинути до больших розмі- 
ров в цілях торговельных. В одном и другом 
случаю сут дві породы кроликов до выбора — 
або кроликы кожушковы, отличаючи до- 
брыма свойствами кожуха, або волнисты. со 
специальным гатунком доброй волны. 


ся 


Кроликы кожушковы вымагают меньше 
заходу, як кроликы хованы для волны, при 
котрых треба барз уважати на чистоту волны 
и сыстематычне чесанє и скубанє волны. В 
малых господарствах ліпше ся оплачат хова- 
ти кроликы кожушково - мясны, особенно вар- 
тат ховати білы клапоухы, або білы віденскы. 


Их пушистый білый кожушок вст в торговл! 
ціненый, а кромі того мают они добру вагу. 

На волну надают ся білы кроликы расы 
англицкой. При хованю тых кроликов вст од- 
нак больше клопоту. 


Брудны яйца обнижают ціну. 


В експорті наших продуктов рольных ве- 
лику позыцию занимат вывоз яйц, Але якость 
и выгляд яиц мусит отвічати вымотам продук- 
тов вывоженых за границу. Одном великом ва- 
дом, котра утруднят успйнный розвой @кспор- 
та яиц, вст их брудный выгляд. Были случаи, 
же с той причины задержано вагоны с яйца- 
ми на границі. Прото во власном интерес! село 
повинно ся старати о чистый выгляд яиц, 60 
яйца брудны обнижают вартость и ціну того 
продукту и тым самым приносит селу шкоду. 


Стр. 3. 


Комуникат. 


По мысли арт. 11. зарядженя Презыдента 
Річи Посполитой с дня 27. Х. 1933. о законі о 
публичных предприемствах забавовых (роз- 
рывковых) (Дн. З. Р. П. Нр. 85 поз. 632), а та- 
кже $ 8. зарядженя Мин. Внутр. Діл о выке- 
наню закона о публичных предприемствах за- 
бавовых с 253 ХП. 1933. (Дн. 3. Р. П. Нр. 103. 
поз. 301) на творы с текстом словным, пере- 
значены до публичного выконаня (аджек на 
всяко’ рода представленя, ревии, продукции 
словны и т. д.) належит передом достати апро- 
бату Староства. 

3 той ціли належит при вношеню поданя 
о позволенв на уряджене, представленя, ревии, 
продукций словных и т. п. переслати в при- 
ложеню разом с’поданем два примірникы тво- 
ра (пєсы) с текстом словным, с котрых оден 
остав в СОтаростві, а другый вертат Староство 
подаючому просьбу с отвітном аднотациом, от- 
носительно апробаты, або отказа. бели твор 
вст написаный в непольском языку, належит 
также переслати перевод на державный язык. 

Сценичны творы польской литературы 
клясычной, а также орыгинальны словны тек- 
сты до творов клясыков музыкы польской, не 
вымагают попередной апробаты Староства. 

Понеже ряд товариств и союзов, а также 
людей уряджаючих найчастійше представленя, 
не примінят ся до тых законных жадань, Ота- 
роство перестерігат товариства и союзы, а так- 
же особы. што в будучности не буде давати 
позволень. всли наведены приписы не будут 
выполнены. 

—__— ШШ— 
За посередництво в ульокованю гостя в готелю, 
або пенсионат! не належит ся жадна заплата. 


Повітове Староство Ново - Сандецке пові- 
домят, же посередникам, котры запровадили 
гостя до пенсионату,, або готелю и порадили 6- 
му там замешкати, не належит ся жадна запла- 
та и же поберанє такой заплаты єст недопу- 
скаєме. 


А т 
и грызе ся, бо остал, як сирота, котрым никто чало ся вшитко. псовати. Люды перестали хо- 


Бесіда кума Ваня с кумом Грицом. 

Кум Ваньо: Та чули-сте куме, штоси план- 
но с нашима украинчиками! В остатных ча- 
сах так ся роскричали, як жебы уж внет ма- 
ли вмерати: 

Кум Гриц: Та тото не дивота. Я все бесі- 
довал, же они долго не пожиют, бо то уж от 
роду хыдерлявы были и все их штоси внука 
боліло. 

Кум Ваньо: Але тепер мусят мати страше- 
чны болі. бо друт ся окрутечні. Читал-вм не- 
давно их „Дло” (Ч. 15. с 24. січня 1937.) што 
там за лямент, што за плач и йойк, аж жаль 
слухати, бо то хоц и невыкараны, але все на- 
ши братя. Плачут они и на Апостольску Ад- 
министрацию в Рыманові, же то она нич не 
робит и ани пастырского листу до своих вір- 
ных не выдала, плачут на комунистов, йойчат, 
же не дают им ище „Народный Дом”, ляменту- 
ют, же б. посол Бачинскый жиє ище на сво- 
боді, плачут и йойчат тильо, же не годен ани 
чловек вшитко спамятати. 

Кум Гриц: Та оно реку, мі самому чудно, 
же наш Владыка, на котрого мы ся так тіши- 
‘ли, якоси нич о нас не дбат. Ани ся людям не 
вкаже николи, ани не отозве ся и люды не зна- 
ют, якый он вст, бо не даб ся нияк познати. 
Я сам ходил до нашого єтгомосця перед свята- 
ми звідати ся. ци буде даяке слово и приви- 
танє от епископа на свята, а єгомосць повіли 
мі, же до тепер не пришло нич. А народ жде 


ся не займе. Але мене чудує, што тото вшит- 
ко може „Д1ло” обходити? 

Кум Ваньо: Та ,„Діло” пише, же его окру- 
течи! болит тото, же на Лемковщин! ширит ся 
якыйси комунизм, тай прото нападат на Апо- 
стольского Администратора. 

Кум Гриц: Йой куме, та тото я уж нияк не 
розумію, бо як читам газеты, то праві в каж- 
дой пишут, же ту або там веде ся процес про- 
тив комунистам — украинцам. Недавно читал 
я, же во /ъвові была в комунистычном про- 
цесі сестра одного вгомосця с Перемышля, што 
то, реку, вст приятельом самого бискупа Коцы- 
ловского. Та, чом же еп. Коцыловскый не за- 
казал ей занимати ся такыма бридкыма спра- 
вами? Знам также с газет, же в крыминалах 
за комунизм сідит моц сынов украинскых свя- 
щенников, а тдекотры, то повтікали аж, гдеси 
на Кубу, ци Ямайку. А у нас Славу Богу на- 
род жив спокойно, робит тяжко на фалаток 
хліба и до политыкы ся не мішат. у 

Кум Ваньо: „Д1л0” пише, же комунизм 
ширит ся в Тыляві, Мшанні, Зындранові, Бар- 
винку и Вороблику. 

Кум Гриц: Е! тат о тото не трудно. Знам 


тамты страны добре, бо там часто с мазю хо- 


джую. Покля в Зындранові жил старый єго- 
мосць небощик О. Койыстянскый, никто там 


о комунизмі не хыровал, але пак як пришол 


по нем ‚пан вытець“ Бакарївськый, а с ним и 
якыйси швагер не швагер. та и швагерина, по- 


дити до церкви но и може там аж и гдеякы 
стали комунистами. И в другых тамтых селах 
так вст. Покаль не было там украинцов, не 
было и образы Божой, ани комунизма, а тепер 
то аж нерад там ходжу, бо хоц яку заразу там 
мож надыбати. Ріжны Великы и Малы, ріж- 
ны Грубы и Опаслы волочат ся по селах и вво- 
дят баламуту. 

Кум Ваньо: Правду гварите куме. Ріжна 
біда пхат ся до нас, Заходят ту и украинскы 
лапсердакы, ихат ся также комунистычна Пар- 
тия Польска (К. П. П.), але нас тото не обхо- 


дит, бо тото вшитко не наше. Як уж К. П. П. 


хце конечно политыкы, · най политықкув, але 
меже поляками, мы на тото нич не порадиме, 
але до нас най не пхают носа, бо мы руснакы 
знаме, чого маме ся тримати и не даме ся зба- 
ламутити ани К. П. П., ани комунистычным 
украинскым посшакам. 

Кум Гриц: Та тото певне, же мы баламуту 
выженеме скоро с наших тор. Але мі все жаль 
тых украинцов, же они так плачут ‘и хтіл бым 
им дачим помочи. 

Кум Ваньо: Та дайме им раду, най пиль- 
нуют свого носа, по чуже най не посягают, най 
ся им не захват чужого „Народного’ Дому”, 
най выховуют лучше свою молодеж, штобы с 
ней не выростали ріжны саботажисты и ды- 
версанты, а втотчас успокоит ся их совість и б0- 
лі уступят. 


——ша—_— 


Стр. 4. 


Що чути в світі. 


Льондон: С Рыгы пришла сенсацийна вість 
о замаху на генерального прокуратора Совітов, 
Вышинского, котрый оскаржал в недавном 
процесі Радка и тов. 

До самоходу, котрым Вышинскый іхал с 
Москвы до міста Бородино, дано килька стрі- 
лов с револьвера. Кулі розбили шибы в само- 
ході; Вышинскый вышол ціло. По прибытю до 
Бородино Вышинскый повідомил о замаху Г. 
П. У. Выслано на місце агентов, котры однак 
не зловили напастников, але арестовали 49 лю- 
дей, при котрых найдено револьверы. 

Льондон: Англицкы газеты доносят, же 
слюб князя Виндзор с Симпсон отбуде ся под 
конец квітня во Відні, або на замку Енцес- 
фельд. Пані Симпсон приіде до Енцесфельд 
24-го квітня. Мают они взяти цывильный слюб. 

Льондон: Негус Абисынии находит ся в 
трудном финансовом положеню. Недавно про- 
дал он своє серебро, а тепер хоче продати свои 
акции одинокой жел!зной дорогы, ведучой с 
Джибутти до Аддис - Абебы. Негус має 40% 
тых акций, 10% находит ся в италиянскых ру- 
ках, а 50% належит до французов. Акции не- 
гуса представяют вартость около 5 милионов 
злотых, але негус достане за. тоты акции знач- 
но высшу ціну, бо хоче их купити Италия, а 
Франция не може до того допустити, штобы 
Италия маючи большинство акции, будовала 
бочны лении той дорогы, бо втотчас дорога 
Джибутти — Аддис - Абеба встратила бы для 
Франции цілковите значенє. 

Валенция: Абисынскый князь Гевет, сын 
раса Емерцу, оден с найотважнійших абисын- 
скых вождов, приіхал до Валенции и хоче 
вступити до меженародной брытады, воюючой 
по стороні правительственных войск. Он зая- 
вил, што воввати против фашизма, то тото са- 
мо, што боронити независимости своего краю. 
Край мой не хоче стати ся кольониом Муссо- 
линиого и народ, як лем може, боре ся дальше 
против наіздникам. 

Берлин: В март! перед военным судом на- 
чне ся процес против 20-0х комунистов, оскар- 
женых о здраду, пополнену через кольпортаж 
‘летучок о противдержавном змісті. 

Берлин: В Берлин! уживают до тяганя во- 
зов т. зв. желізных коней. Оут то малы, звы- 
чайно трохколесны самоходы о сильных. мото- 
рах. До тых самоходов приваджат ся тягаровы 
возы с меблями, будовельныма 
и иншим тягаром, котры тягнут 
коні”. 

Ню - Йорк: ‚„„Ля Дискусион” газета, выхо- 
даяча на, острові Куба, выдавана через партию 
народово - демократычну, помістила острый ар- 
тыкул против жидов, в котром меже иншим 
написано; „конечно треба выгнати с Кубы жи- 
довскых гандлярей, бо жиды приносят кубан- 
цам и натурализованым испанцам значно боль- 
ше шкоды, як граждане Ямайкы, котрых вы- 
сылат ся масоро с Кубы. Чом не позбываме ся 
жидов? Сут они завадом, котру належит вы- 
коренити. В день, коли с наших пристаней вы- 
плынут кораблі наладованы жидами и граж- 
данами Ямайкы, а также всякыма непожада- 
ныма чужосторонныма елементами, ; можеме 
сказати собі, же жиєме в свободном краю”. 

На Кубі вст около 12.000 жидов на загаль- 
не число жителей 4 милионы. 


„желізны 


Отвіт. редактор: Гарас Громосяк в Крыниці. 

Шербург: От недавного часу вы- 
шмарят на берегы францускы людскы трупы. 
Часто трупы «ут повязаны по два мотузами. 
При тілах ніт ниякых документов, лем по оде- 
жи можна познати, же сут то испанцы. (Сут то 
зіроятно жертвы страшной братоубийственной 
войны в’ Испании. 


море 


Москва: Совтскы газеты приготовяют уж 
настрои мас до нового процеса в Москві. В про- 
цесі том мают судити Бухарина, Рыкова, Утла- 
нова и другых. Творили они также опозыцию 
але в напрямі правом. В ‚Комсомольской Прав- 
ді” появил ся артыкул Москалева, котрый 
твердит, же опозыция права вст так само для 
Соытов шкодлива, як и опозыция ліва Троц- 
кого и его сторонников и што 061 тоты опо- 
зыции стреміли до обаленя совітского поряд- 
ку в Росии и приверненя капитализма. 


Рим: Дня 3. П. промовил через радио Па- 
па Римскый. В своєй бесіді завзывал Свят- 
ший Отец до братерской любви меже народами 
и до заперестаня воєн. При конци промовы у- 
ділил Папа народам апостольске благосло- 
венє. А 


Вісти с краю. 


Варшава: На місце перенесеного на пен- 
сию вицеминистра внутренных справ Генрыка 
Кавецкого заименовал П. Презыдент вицеми- 
нистром Юрия Пацьорковского. Юрий Пацьор- 
ковскый має 44 літ. Гимназию окончил в Вар- 
шаві, универсытет в Петрограді. Был вовводом 
келецкым и погодивше министром. социяльной 
опекы в кабинеті Славка. В р. 1935 выбраный 
послом до Сейма, але в мин. року зложил ман- 
дат и принял становиско дыректора департа- 
менту политычного в мин. справ внутр. 


Катовицы: С над німецкой границы доно- 
сят, же появили ся там на небі: величезный 
крест, три трумны, меч и карабины. Незвы- 
чайне тото явленє. тревало пару минут, а пак 
счезло. Того самого дня вечером появила ся на 
небі велика корона о барвах червено - жолта- 
вых, а также сильный столб огня и огниста 
куля, котры упали на поля. 

Также по стороні німецкой видно было на 
небі великый крест и горіючий меч. Погранич- 
не населенє пояснят появлене ся тых знаков 
на небі, яко предсказанє близкой войны. 


ИИА 


КОО 


КТО ХОЧЕ ЗАБЕЗПЕЧИТИ СЕБЕ НА СТАРОСТЬ И РОДИНУ 

алллаи———————————_—___—————__мм 

ОТ НУЖДЫ И ГОЛОДА, АБО ЗЛОЖИТИ ДІТЯМ ВІНО, 
НЕХАЙ ЯКНАЙСКОРШЕ 


заасекурує ся 
в асекурацийном Товаристві 


ВИТА и КРАКОВСКЕ 


во ЛЬВОВІ 


Асекурацию принимают на цілой Лемковщині 
представителі: гг. Осиф Ямовицкый — Крыница - Село 
и Михаил Перелом — 'Сянок. 


Ч. 6. (140) 


Закопане; Сильна вітерница ушкодила ли- 
нову колейку, котра довозила людей на Ка- 
спровый Верх. Колейка тота буде нечинна аж 
до часу додатковых уряджень. котры мают за- 
побічи случаям, якы трафяют ся в часі вели- 
кых вітров. 

Львов: Львовскый адвокат крыл свои 0- 
щадности в выжолобленой нозі от стола. Мал 
там укрыты золоты монеты доляровы, золоты 
німецкы маркы, австрийскы короны и инши. 
Ктоси украл вму укрытый скарб и адвокат на- 
значил высоку нагороду для того, кто выкрыє 
злодія. 

Скарб украл Н. Фурда, котрый выіхал` до 
Снятына и хотіл передостати ся до Румунии. 
Через траницу мал то перепровадити Мих. Фе- 
дорчук с Грынявы, котрый, вмісто запрова- 
дити Фурду до Румунии, запровадил єго на 
постерунок полиции, за што достал 1.000 зло- 
тых от адвоката. У злодія найдено часть укра- 
деных грошей. 

В пару неділь погодивше найдено труп 
Мих. Федорчука, котрого убил Дмитро Донек, 


штобы забрати 1.000 зд. и гроши, якы дал Фе- 


дорчукови Фурда за тереведенє єго через гра- 
ницу. 

Донека и вдову по Федорчуку, котра по: 
смерти мужа жила с Донєком арестовано. 

Крыница: Княжа голяндска пара опустила 
Крыницу дня 8. лютого о год. 8.30 и выіхала, 
через Чехословакию до Будапешта. Где поідут 
они с Венгрии, не знати. Може быти, же вы!- 
дут до Відня, а соттамаль до Цель ам Зее, где 
пребыват королева. Вильгельмина. До границы 
товаришили королевскым тостям совиник За- 
левскый, дыр. Новотарскый, гр. Курнатовскый 
и гр. Мельжинскый. 

Самбор: В Самбор! мало містце страшне 
событє. Украинец гр.-кат. священник Колин- 
скый, гимназияльный катехит, убил молоду 
дівчину. Священник тот, ище не старый, не 
жил со свойом женом. Служила у него 21-літ- 
на, дівчина Юлия Дудык. В понеділок по по- 
лудни свящ. Колинскый повадил ся со слу- 
жащом, вынял револьвер и стрілил до ней. 
Мешкаючий в сусідстві сержант дал знати на 
полицию. Полиция пришла, и застала, неживу 
дівчину с простріленом головом. Коло стола 
сідил свящ. Колинскый в стані цілковитого 
замороченя от выпитой горілкы. Морд Колин- 
ского выкликал сильне пригнобленв серед сам- 
борскых украинофилов. 
вано. 


Типография А. Гольдмана, во Львові, ул. Сикстуска Ч. 19. 


Колинского аресто-, 


